**”БАЛКАНA”**

*пројектовање туристичких капацитета*

у Tуристичко-рекреативном центру „Балкана“, општина Мркоњић Град

***Архитектонско пројектовање 7 – зграде за туризам, 2017/2018***

***Условљеност предмета: позитивна оцјена из АП5 и АП6***

Одговорни наставник и сарадници:

Доц. др Марина Радуљ, дипл.инж.арх., (кабинет бр. 7) marina.radulj@aggf.unibl.org

Доц. др Маја Милић Алексић, дипл.инж.арх. (кабинет бр.7) maja.milic-aleksic@aggf.unibl.org

В. асист. Анита Милаковић, дипл.инж.арх. (кабинет бр.7 и бр.6-стара локација) anita.milakovic@aggf.unibl.org

Пројектни задатак:

У овом семестру бавићемо се новом типологијом и концептима јавних грађевина – објеката за туризам, конкретно хотелима.

Истраживаћемо реалну и специфичну амбијенталну ситуацију у Tуристичко-рекреативном центру “Балкана“, општина Мркоњић Град кроз форму студентског позивног конкурса.

Референтни документи:

1. ЗОНИНГ ПЛАН ПОДРУЧЈА ПОСЕБНЕ НАМЈЕНЕ ТУРИСТИЧКО-РЕКРЕАТИВНОГ ЦЕНТРА „БАЛКАНА″, израдио: ИУГЕРС, 2017.
2. СТРАТЕГИЈА РАЗВОЈА ОПШТИНЕ МРКОЊИЋ ГРАД 2014-2024.
3. СЛУЖБЕНИ ГЛАСНИК РЕПУБЛИКЕ СРПСКЕ 2011, остали референтни правилници из области градитељства

Посебну пажњу обратити на истраживање неколико урбанистичко - архитектонских тема:

* Грађење с поштовањем према затеченом пејзажу и амбијенталну доградњу пејзажа.
* Грађење пејзажа архитектуром.
* Опросторење нових туристичких понуда у просторима јавног или полујавног карактера.
* Изводљивост архитектуре. Фазност. Економичност.

**Максимална спратност Су + Пр + 2.**

Хотел је, по карактеру функција које обједињује мултифункционалан објекат, који обједињује садржаје привремениог и повременог становања, угоститељства, конференције, здравствено-рекреативног садржаја, гаражирања и других јавних садржаја. Надоградњу мултифункционалности треба развијати у правцу да појединачне функције у међусобним односима, преклапањима, раздвајањима, граде нове програмске вриједности за цијели ТРЦ „Балкана“ и шире.

**ОБАВЕЗНИ САДРЖАЈИ ХОТЕЛА:**

1. **ЗОНА ДОБРОДОШЛИЦЕ**

* **Јавни приступни простор главном улазу у хотел,** отворени јавни простори на нивоу партера/по етажама.
* **Наткривени улаз са вјетробраном**

Рачунати да се обезбиједи наткривени приступ који повезује главни улаз у хотел и тзв. маркизу – за заустављање аутомобила којим је гост дошао или је довежен.

* **Пријемни хол** са пултом рецепције, соба рецепционара

**Дневни боравак са** кафе баром и санитарни чвор

* **Простори за управу хотела** /кабинет главног менаџера, секретарица, канцеларија за рачуноводство, канцеларија за маркетинг и др./ макс. 60 м2
* **Банкомат**
* **Продавница сувенира**

1. **ЗОНА СМЈЕШТАЈА и ОДМОРА**

Капацитет смјештајног дијела је 250 лежајева. Смјештајне јединице пројектовати као: двокреветне собе (cca 100 соба), „породичне“ апартмане (10 јединица) и 2-4 луксузна апартмана. Смјештајни дио хотелског комплекса организовати са свим потребним просторима за комуникације и помоћним садржајима, водећи рачуна да што већи број јединица има квалитетан/атрактиван поглед и што већи степен приватности.

* **ДВОКРЕВЕТНЕ СОБЕ у коридорском склопу\_ 16 - 25 м2 \_**

кревет 180/200\*200 цм, или два кревета 90/100\*200 цм; ноћни ормарићи + радни стол ; 2 столице и стол, фрижидер, телевизија; простор одлагања кофера и одјеће, сеф;

КУПАТИЛО: туш кабина/када, лавабо и тоалетна шкољка.

* **ЛУКСУЗНИ АПАРТМАНИ\_40 – 60 м2 \_**

НОЋНА ЗОНА: кревет 160/180\*200 цм са ноћни ормарићима + радни стол, столицом,тв-ом;

КУПАТИЛО: хидромасажна када и туш кабина, лавабо и тоалетна шкољка;

ДНЕВНА ЗОНА: стол за обједовање, гарнитура за сједење, мини кухиња (фрижидер, судопер);

ТОАЛЕТ: лавабо и тоалетна шкољка.

ПРЕДПРОСТОР: простор одлагања кофера, одјеће, сефа;

* **ПОРОДИЧНИ/ВИШЕКРЕВЕТНИ АПАРТМАН у различитим склоповима\_40 - 60 м2 \_**склоп ових соба размотрити у односу на идеју уклапања и појавности куће у природном контексту у којем пројектујемо, те у односу на различите циљне група туриста за које се овај садржај предвиђа.

1-2 НОЋНЕ ЗОНЕ: кревет 160/180\*200 цм и 2-4 кревета 90/100\*200 цм са ноћни ормарићима + радни стол, столицом,тв-ом;

КУПАТИЛО: туш кабина/када, лавабо и тоалетна шкољка.

ДНЕВНА ЗОНА: стол за обједовање, мини кухиња са шпоретом, фрижидером и судопером;

ТОАЛЕТ: лавабо и тоалетна шкољка.

ПРЕДПРОСТОР: простор одлагања кофера, одјеће, сефа;

**СЕРВИСНИ САДРЖАЈИ подршка смјештајној зони**

* **услуге собарице:** подразумијева планирање 1 собарице на 15 смјештајних јединица. тј. *собу собарице* (мало купатило, кревет, ормар, и простор за одлагање колица чистог/прљавог веша и прибора за чишћење); *лифт* као вертикалну везу смјештајних етажа и вешераја (или платформе за веш); *вешерај* (економски простор за прање, пеглање веша и сортирање чистог).
* **услуге тзв. послуге у соби, тј. *room service***: *лифт* или платформе за храну/пиће који су у вези са кухињом преко офиса, а коридорима до свих соба.

1. **ГУРМАНСКА ЗОНА**

* **Ресторан** за 200 мјеста (један или више) са санитарним чвором у непосредној близини. Ресторан преко офиса је у вези са кухињом, или преко тзв. сателитске кухиње.
* **Тоалети\_**мушки, женски и тоалет за инвалидна лица. Позиција у објекту треба бити јасна, а улази у тоалете дискретни. Раздвојити просторе са шкољкама у кабине, а писоаре позиционирати да не буду сагледљиви када се отворе главна врата. Обавезно позиционирати довољан број лавабоа у предпростору. (мушки: 4 вц кабине, 4 писоара, 8 лавабоа; женски: 8 кабине, 8-10 лавабоа)

Пројектовати логичну везу са тоалетима. Могуће преклапање са тоалетима за конференцију**.**

**ЕКОНОМСКИ САДРЖАЈИ као подршка ресторану**

* **Централна кухиња** са грубом, фином и термичком обрадом, пекара, сластичарна, млијечни, месни производи, хладна кухиња, прање бијелог и црног посуђа, обједовање персонала, простор за шефа кухиње, проточне гардеробе запослених – бијелог и плавог особља одвојено мушке и женске, магацини хране и пића са хладњачама, простор за пријем робе доступан аутомобилом.

Кухиња је преко офиса непосредно или посредно (путем платформи и лифтова) везана са рестораном/има. Из простора офиса храна из ресторана (а преко *room service* лифта) може да се достави директно у смјештајне јединице.

1. **ЗОНА ЗА РАД**

Конференцијска сала (капацитет 200-300 мјеста) са помоћним садржајима. Неколико малих сала за састанке и презентације (капацитет до 10 особа). Предложени програм (једна конференцијска сала и неколико мањих сала за рад) јесте само један начин организације простора. Радну зону пројектовати као модуларну цјелину која се може употребљавати на различите начине.

* **Конференцијска сала капацитета максимално 300 мјеста** (0,9 -1,0м2 /особи + бина) са техничком собом (8 м2) и собом за одлагање мобилијара (12 м2).

Рачунати да овакава намјена тражи једноставну везу са холом хотела, те да захтијева предпростор (0,5 – 1,0м2 /особи) у којем се може окупити исти број људи у тренуцима пауза и да им се обезбиједити закуска и топли напитак (веза са офисом, веза са баром).

Имати у виду да је ово максималан капацитет, али омогућити просторну подјелу овог простора у више мањих како би се у истом могле одржавати различите активности (фитнес или јога семинари, учионице или сале за мање групе, биоскоп, други јавни догађаји).

Могућност постављања бине за извођаче дубине 4 метра.

Раздвојити улазе за предаваче/извођаче од уласка/изласка публике.

Обезбиједити више излаза у случају евакуације, те посредно што директнију везу са спољњим простором.

* **Тоалети\_**мушки, женски и тоалет за инвалидна лица. Позиција у објекту треба бити јасна, а улази у тоалете дискретни. Раздвојити просторе са шкољкама у кабине, а писоаре позиционирати да не буду сагледљиви када се отворе главна врата. Обавезно позиционирати довољан број лавабоа у предпростору. (мушки: 4 вц кабине, 4 писоара, 8 лавабоа; женски: 8 кабине, 8-10 лавабоа)

Пројектовати логичну везу са тоалетима. Могуће преклапање са тоалетима за ресторан**.**

1. **ЗОНА ЗА ОПУШТАЊЕ**

**Пријемна зона:**

* Рецепција
* Гардероба – кабине, ормарићи за приватне ствари са санитарним чвором и тушевима.
* Собе ѕа масажу 3 ком.
* Зона козметичких и фризерских услуга

**Базени и сауне:**

* Базен за испливавање са простором за 6-8 лежаљки

Обезбиједити везу са баром.

* Хидромасажна када уз базен
* Сауна 3 ком. (веза са тушевима)

1. **ТЕХНИЧКИ БЛОК**

* **Технички блок\_**5 % развијене површине свих етажа\_**обезбиједити приступ аутомобилом**\_подстаница гријањa, трафо станица, пумпе за воду, резервоари за кишницу, простор за расхладне уређаје, агрегат, помоћне радионице (столарска и радионице за одржавање електро и хидроинсталација), магацини за депоновање мобилијара.

**НАТКРИВЕНИ ПАРКИНГ КАПАЦИТЕТИ**

* Обезбиједити **минимално 50 паркинг мјеста** у подрумској етажи, сутеренској или приземној етажи које не морају бити у потпуно затвореном простору. Обезбиједити колски приступ тако да не угрожава квалитет јавних простора и главног уласка у хотел. Обезбиједити контролисану (преко картице) везу са смјештајним капацитетима, или са другим јавним садржајима преко хола.

Хотел има један главни улаз који користе гости хотела, спољни корисници и управа хотела. Хотел има и економски улаз који се по правилу одваја од главног улаза и пројектује на мање атрактивном дијелу локације. Економски улаз служи као пјешачки улаз за све запослене (плаво особље (конобари и собарице), бијело особље (запослени у кухињи)) са обезбјеђењем, а који се најчешће, али не обавезујуће пројектује и као колски приступ економском блоку (магацинима уз кухињу ради доставе хране и пића и техничком блоку ради сервисирања истог), и паркинзима за госте хотела.

Вертикалне комуникације (лифтови и степеништа) у хотелу се раздвајају на јавне и сервисне. Јавне или главне користе гости, спољни гости и управа хотела, док сервисне вертикале користе запослени (послуга) и обично су другачије третиране. Степеништа у сервисном блоку могу да се рачунају и као противпожарна уколико задовољавају прописе. При пројектовању треба тежити да се путеви гостију и послуге не укрштају.

Задатак је отворен за нове програмске садржаје (нарочито у домену прелазних и вањских простора) уколико приједлогом концепта и анализом задатка и локације дођете до истих. Тема међупростора, као простора између вањског и унутрашњег простора хотела, може бити инспиративна у преиспитивању појма границе и могућих садржаја*.* Тема међупростора, има карактер површине (*меке границе*) и може да удоми различите садржаје ( нпр. баште, веранде, простор за одмор, игру, рекреацију, релаксацију) који могу обогатити и унаприједити задати архитектонски програм.

**Завршни елаборат пројекта** се предаје на плакатима 70\*100 цм, у штампаној и дигиталној форми, а садржи графичке, ликовне и текстуалне прилоге + раднe макетe у одговарајућој размјери. ***Обавезно приложити радне скице и слике радних макета.***

**Садржај елабората:**

1. **урбанистичко рјешење 1:500**
2. **идејно рјешење објекта : основе + пресјеци + изгледи 1:200**
3. **просторни приказ изабраних амбијената, 3Д модела и монтаже**
4. **макета/е радне !**
5. **кратко образложење концепта**

**Услови за предају завршног елабората су:** редовно похађање предавања, вјежби и урађени сви задаци према фазама терминског плана.

**СТРУКТУРА ОЦЈЕНЕ на предмету:**

**Активност – радни блок/свеска + анализа примјера - 10 п**

**Колоквијум 1 – програмско-просторни концепт - 10 п**

**Колоквијум 2 - прелиминарна предаја – 20 п**

**Графички рад: 50 п**

**Завршни испит или одбрана пројекта – 10 п**

**Напомена:** **Студент који на графичком раду добије оцјену 5 (мање од 26п) не може да добије укупну позитивну оцјену и губи право на потпис.**

Рад студента се вреднује континуално током семестра кроз бодовање редовних презентација фаза рада на пројекту и коначног елабората као и бодавање на завршној презентацији и одбрани рада. Од студента се очекује редовно похађање свих сегмената наставе и активно учествовање у дискусијама, презентацијама и разради пројекта.

**Критеријуми за оцјењивање семестралног задатка и вредновање рјешења на позивном конкурсу**

**Општи критеријуми :**

* Допринос препознатљивости, аутентичности и идентитету туристичке понуде општине Мркоњић Град и ТРЦ Балкана (регионалне карактеристике и савремена интерпретација);
* Допринос квалитету простора и уклапање у окружење.

**Урбанистичка поставка:**

* поставка хотелског комплекса на локацији и просторне релације према језерима, околним објектима (постојећи хотелски објекти и планирани објекат гараже);
* усклађеност са амбијентом и природним окружењем (нивелационо рјешење); визуре;
* рјешење колског и пјешачког приступа, рјешење пјешачких комуникација „унутар“ хотелског комплекса, пјешачка веза са језерима.

**Квалитет просторно - функционалног рјешења**

* испуњење и евентуално унапређење задатог архитектонског програма, функционалност, рационално коришћење простора, архитектонски и пејзажни комфор;
* флексибилност у коришћењу и намјени појединих простора и просторних цјелина;
* иновативност архитектонике везе унутрашњег и спољњег простора
* могућност фазне реализације

**Архитектонски концепт и обликовање**

* естетски квалитети рјешења:атрактивност и иновативност - јасан и препознатљив просторни концепт рјешења;
* цјеловитост и досљедност просторних форми и архитектонске композиције и одговарајуће материјализације;
* јасноћа и читљивост пројектантских намјера - однос концепта и разраде.

**Рационалност и економичност**

* економичност пројектованог рјешења, инжењерска рационалност и техничка изводљивост;
* примјена одређеног конструктивног система и његово логичко тумачење.

**Разрада пројека и графички приказ**

* ниво разраде пројекта од концептуалних поставки до архитектонских цртежа у одређеној размери и архитектонског детаља;
* јасноћа графичког приказа, уједначеност и рјечитост графике архитектонског пројекта као и способност апстраховања волуметрије и карактера објекта кроз модел и његов ликовни израз.

**Обавезна литература:**

* Pickard Q., 2002, *The Architects' Handbook*, Blackwell Science Ltd, Oxford. (str.142 – 154)
* Nastić B., *Objekti standarda II – Turistički objekti*, Univerzitet u Beogradu Arhitektonski fakultet
* Nojfert E., 1996, *Arhitektonsko projektovanje*, Građevinska knjiga, Beograd
* *Sluzbeni glasnik RS*, 2011
* Zumthor, P., 2003, *Misliti arhitekturu*, AGM, Zagreb
* Knežević G. i Kordiš I., 1972, *Stambene i javne zgrade*, Tehnička knjiga, Zagreb
* Fang B.Z., 1983, *Izgradnja turističkih objekata u Jugoslaviji*, Beograd
* *Spa & Wellness Hotels*, teNeues, Barcelona (enterijeri)
* *Cosmopolitan Hotels*, teNeues, Barcelona (enterijeri)
* Ultimate Hotel Design, teNeues Publishing Group, 2004. (enterijeri)
* Bahamon A., *New Hotels* (enterijeri)
* Juracek J.A., Pennoyer P., *Architectural surfaces*
* *Architecture Now 6*